A4-0103/99

Ψήφισμα σχετικά με την κατάσταση και το ρόλο των καλλιτεχνών στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη τη Συνθήκη του Άμστερνταμ και κυρίως το άρθρο 151,

- έχοντας υπόψη τη σύσταση σχετικά με το καθεστώς του καλλιτέχνη, η οποία εγκρίθηκε στις 27 Οκτωβρίου 1980 από τη Γενική Διάσκεψη της UNESCO,

- έχοντας υπόψη τα ψηφίσματα και τις συστάσεις του Συμβουλίου της Ευρώπης σχετικά με την κατάσταση των καλλιτεχνών,

- έχοντας υπόψη το έγγραφο του Συμβουλίου της Ευρώπης με τίτλο «ο πολιτισμός στο επίκεντρο: συμβολή στο προβληματισμό για τον πολιτισμό και την ανάπτυξη στην Ευρώπη» (Σεπτέμβριος 1996), καθώς και τη συγκριτική μελέτη για την εξέταση των πολιτιστικών πολιτικών έξι κρατών μελών (1997),

- έχοντας υπόψη τη Συνθήκη του WPIO για τις εκτελέσεις και τα φωνογραφήματα, που συνήφθη τον Δεκέμβριο του 1996 στο πλαίσιο της ΠΟΠΙ,

- έχοντας υπόψη την ανακοίνωση της Επιτροπής της 12ης Οκτωβρίου 1982, για την ενίσχυση της κοινοτικής δράσης στον πολιτιστικό τομέα (COM(82)0590),

- έχοντας υπόψη την ανακοίνωση της Επιτροπής της 17ης Δεκεμβρίου 1987, για την ανάκαμψη της κοινοτικής δράσης στον πολιτιστικό τομέα (COM(87)0603),

- έχοντας υπόψη την ανακοίνωση της Επιτροπής της 25ης Οκτωβρίου 1990, για την επαγγελματική κατάρτιση στον πολιτιστικό τομέα (COM(90)0472),

- έχοντας υπόψη την ανακοίνωση της Επιτροπής της 8ης Νοεμβρίου 1991, σχετικά με τις νέες προοπτικές όσον αφορά τη δράση της Κοινότητας στον πολιτιστικό τομέα (COM(92)0149),

- έχοντας υπόψη την ανακοίνωση της Επιτροπής της 17ης Απριλίου 1996 σχετικά με τη συνεκτίμηση των πολιτιστικών πτυχών στη δράση της Ευρωπαϊκής Κοινότητας (COM(96)0160),

- έχοντας υπόψη την ανακοίνωση της Επιτροπής της 20ής Νοεμβρίου 1996 με θέμα πολιτική συνοχής και πολιτισμός: συμβολή στην απασχόληση (COM(96)0512),

- έχοντας υπόψη τη μελέτη «Επάγγελμα Καλλιτέχνης», την εκπόνηση της οποίας παρήγγειλε η ΓΔ XXII (1996/989),

- έχοντας υπόψη το ψήφισμα του Συμβουλίου της 18ης Δεκεμβρίου 1984 σχετικά με τη μεγαλύτερη χρησιμοποίηση του Ευρωπαϊκού Κοινωνικού Ταμείου για τους εργαζόμενους στον πολιτιστικό τομέα (( ΕΕ C 2 της 04.01.1985, σελ. 2)),

- έχοντας υπόψη το ψήφισμα του Συμβουλίου της 13ης Νοεμβρίου 1986, για την οικονομική υποστήριξη πολιτιστικών δραστηριοτήτων από επιχειρήσεις (( ΕΕ C 320 της 13.12.1986, σελ. 2)),

- έχοντας υπόψη την οδηγία 91/250/ΕΟΚ του Συμβουλίου της 14ης Μαΐου 1991, σχετικά με τη νομική προστασία των προγραμμάτων ηλεκτρονικών υπολογιστών (( ΕΕ L 122 της 17.05.1991, σελ. 42)),

- έχοντας υπόψη τα ψηφίσματα του Συμβουλίου της 7ης Ιουνίου 1991, σχετικά με την κατάρτιση των διοικητικών στελεχών στον πολιτιστικό τομέα (( ΕΕ C 188 της 19.07.1991, σελ. 1)),

- έχοντας υπόψη το ψήφισμα του Συμβουλίου της 7ης Ιουνίου 1991, για την προσωρινή είσοδο των καλλιτεχνών της Ευρωπαϊκής Κοινότητας στο έδαφος των Ηνωμένων Πολιτειών της Αμερικής (( ΕΕ C 188 της 19.07.1991, σελ. 2)),

- έχοντας υπόψη τα συμπεράσματα του Συμβουλίου της 7ης Ιουνίου 1991, σχετικά με το δικαίωμα του δημιουργού και τα συγγενικά δικαιώματα (( ΕΕ C 188 της 19.07.1991, σελ. 4)),

- έχοντας υπόψη την οδηγία 92/100/ΕΟΚ του Συμβουλίου, της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας (( ΕΕ L 346 της 27.11.1992, σελ. 61)),

- έχοντας υπόψη την οδηγία 93/83/ΕΟΚ του Συμβουλίου της 27ης Σεπτεμβρίου 1993 περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (( ΕΕ L 248 της 06.10.1993, σελ. 15)),

- έχοντας υπόψη την οδηγία 93/98/ΕΟΚ του Συμβουλίου της 29ης Οκτωβρίου 1993 για την εναρμόνιση της διάρκειας προστασίας του δικαιώματος πνευματικής ιδιοκτησίας και ορισμένων συγγενικών δικαιωμάτων (( ΕΕ L 290 du 24.11.1993, σελ. 9)),

- έχοντας υπόψη την οδηγία 94/5/ΕΚ του Συμβουλίου, της 14ης Φεβρουαρίου 1994 για τη συμπλήρωση του κοινού συστήματος φόρου προστιθέμενης αξίας και την τροποποίηση της οδηγίας 77/388/ΕΟΚ -Ειδικό καθεστώς που εφαρμόζεται στα μεταχειρισμένα αγαθά και στα αντικείμενα καλλιτεχνικής, συλλεκτικής ή αρχαιολογικής αξίας ((ΕΕ L 60 της 03.03.1994, σελ. 16)),

- έχοντας υπόψη τα συμπεράσματα του Συμβουλίου της 21ης Ιουνίου 1994, σχετικά με την πολιτιστική και καλλιτεχνική διάσταση της παιδείας ((ΕΕ C 229 της 18.08.1994, σελ. 1)),

- έχοντας υπόψη τα συμπεράσματα του Συμβουλίου της 10ης Νοεμβρίου 1994 για την ανακοίνωση της Επιτροπής με τίτλο «Κοινοτική δράση για την υποστήριξη του πολιτιστικού τομέα» ((ΕΕ C 348 της 09.12.1994, σελ. 1)),

- έχοντας υπόψη την απόφαση αριθ. 719/96/ΕΚ του Ευρωπαϊκού Κοινοβουλίου και του Συμβουλίου της 29ης Μαρτίου 1996 για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο) ((ΕΕ L 99 της 20.04.1996, σελ. 20)),

- έχοντας υπόψη το ψήφισμά του της 16ης Ιανουαρίου 1981, για την κοινωνική κατάσταση των εργαζομένων στον πολιτιστικό τομέα ((ΕΕ C 28 09.02.1981, σελ. 82)),

- έχοντας υπόψη το ψήφισμά του της 18ης Νοεμβρίου 1983, για την ενίχυση της κοινοτικής δράσης στον πολιτιστικό τομέα ((ΕΕ C 342 της 19.12.1983, σελ. 127)),

- έχοντας υπόψη το ψήφισμά του της 25ης Μαΐου 1984, σχετικά με τη θέση των πνευματικών δημιουργών στην Ευρωπαϊκή Κοινότητα ((ΕΕ C 172 της 02.07.1984, σελ. 212)),

- έχοντας υπόψη το ψήφισμά του της 10ης Φεβρουαρίου 1988, για τη διδασκαλία και την προώθηση της μουσικής στην Ευρωπαϊκή Κοινότητα ((ΕΕ C 68 της 14.03.1988, σελ. 46)),

- έχοντας υπόψη το ψήφισμά του της 17ης Φεβρουαρίου 1989, σχετικά με την αναθέρμανση της κοινοτικής δράσης στον πολιτιστικό τομέα ((ΕΕ C 69 της 20.03.1989, σελ. 180)),

- έχοντας υπόψη το ψήφισμά του της 23ης Νοεμβρίου 1990,σχετικά με την έκδοση απόφασης που αφορά την εφαρμογή κοινοτικής δράσης επαγγελματικής κατάρτισης στον οπτικοακουστικό τομέα ((ΕΕ C 324 της 24.12.1990, σελ. 414)),

- έχοντας υπόψη το ψήφισμά του της 10ης Σεπτεμβρίου 1991, σχετικά με τις πολιτιστικές σχέσεις μεταξύ της Ευρωπαϊκής Κοινότητας και των χωρών της Κεντρικής και Ανατολικής Ευρώπης ((ΕΕ C 267 της 14.10.1991, σελ. 45)),

- έχοντας υπόψη το ψήφισμά του της 11ης Μαρτίου 1992, σχετικά με την κατάσταση των καλλιτεχνών στην Ευρωπαϊκή Κοινότητα ((ΕΕ C 94 du 13.04.1992, σελ. 213)),

- έχοντας υπόψη το ψήφισμά του της 21ης Ιανουαρίου 1993, σχετικά με τις νέες προοπτικές όσον αφορά τη δράση της Κοινότητας στον πολιτιστικό τομέα ((ΕΕ C 42 της 15.02.1993, σελ. 173)),

- έχοντας υπόψη το ψήφισμά του της 20ής Ιανουαρίου 1994, σχετικά με την κοινοτική πολιτική στον πολιτιστικό τομέα ((ΕΕ C 44 της 14.02.1994, σελ. 184)),

- έχοντας υπόψη το ψήφισμά του της 9ης Μαρτίου 1994, σχετικά με τα ιδρύματα και την Ευρώπη ((ΕΕ C 91 της 28.03.1994, σελ. 48)),

- έχοντας υπόψη το ψήφισμά του της 19ης Σεπτεμβρίου 1996, σχετικά με το Πράσινο Βιβλίο «Το δικαίωμα του δημιουργού και τα συγγενικά δικαιώματα στην κοινωνία των πληροφοριών» (COM(95)0382 - C4-0354/95) ((ΕΕ C 320 της 28.10.1996, σελ. 177)),

- έχοντας υπόψη το ψήφισμά του της 16ης Σεπτεμβρίου 1997, για την πολιτική συνοχής και τον πολιτισμό: μια συμβολή στην απασχόληση (COM(96)0512 - C4-0056/97) ((ΕΕ C 304 της 06.10.1997, σελ. 40)),

- έχοντας υπόψη το ψήφισμά του της 23ης Οκτωβρίου 1997, σχετικά με την ανακοίνωση της Επιτροπής με τίτλο «Συνέχεια του Πράσινου Βιβλίου - το δικαίωμα του δημιουργού και τα συγγενικά δικαιώματα στην κοινωνία των πληροφοριών»(COM(96)0568 - C4-0090/97) ((ΕΕ C 339 της 10.11.1997, σελ. 165)),

- έχοντας υπόψη το ψήφισμά του της 30ής Ιανουαρίου 1997, σχετικά με τη συνεκτίμηση των πολιτιστικών πτυχών στη δράση της Ευρωπαϊκής Κοινότητας ((ΕΕ C 55 της 24.02.1997, σελ. 37)),

- έχοντας υπόψη τη γνωμοδότησή του της 5ης Νοεμβρίου 1998, σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τη δημιουργία ενιαίου μέσου χρηματοδότησης και προγραμματισμού για την πολιτιστική συνεργασία (πρόγραμμα «Πολιτισμός 2000") (COM(98)0266 - C4-0335/98 - 98/0169(COD) ((ΕΕ C 359 της 23.11.1998, σελ. 28)),

- έχοντας υπόψη τη γνωμοδότησή του της 10ης Φεβρουαρίου 1999, σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την εναρμόνιση ορισμένων πτυχών των δικαιωμάτων πνευματικής ιδιοκτησίας και συναφών δικαιωμάτων στην κοινωνία των πληροφοριών (COM(97)0628 - C4-0079/98 - 97/0359(COD) ((ΣΠ της ημερομηνίας αυτής, Μέρος ΙΙ, σημείο 11)),

- έχοντας υπόψη τη δημόσια ακρόαση της 19ης Μαΐου 1998 σχετικά με την κατάσταση και το ρόλο των καλλιτεχνών στην Ευρωπαϊκή Ένωση, που πραγματοποιήθηκε στις Βρυξέλλες κατά τη συνεδρίαση της Επιτροπής Πολιτισμού, Νεότητας, Παιδείας και Μέσων Ενημέρωσης,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0103/99),

A. εκτιμώντας ότι η καλλιτεχνική δημιουργία είναι η πολιτιστική κληρονομιά του μέλλοντος, και αποτελεί μέσο επιβεβαίωσης της ταυτότητας των λαών της Ευρώπης και της προώθησης του παγκόσμιου διαλόγου,

Β. εκτιμώντας ότι, σύμφωνα με τον ορισμό που ενέκρινε η Ουνέσκο, καλλιτέχνης είναι «κάθε άτομο που δημιουργεί ή συμμετέχει, μέσω της ερμηνείας του, στη δημιουργία ή αναπαραγωγή καλλιτεχνικών έργων, που θεωρεί τη δημιουργία ως ουσιαστικό στοιχείο της ζωής του, (...) Aναγνωρίζεται (...) ως καλλιτέχνης,ανεξάρτητα από την ύπαρξη δεσμού εργασίας ή δεσμού ως μέλος σχετικής ένωσης» και ότι στον ορισμό αυτό εντάσσονται οι δημιουργοί (συμπεριλαμβανομένων των συγγραφέων),οι ερμηνευτές και οι χειροτέχνες,

Γ. εκτιμώντας ότι η καλλιτεχνική δημιουργία έχει ένα ειδικό βάρος στην ευρωπαϊκή οικονομία και ότι ο πολιτιστικός τομέας αποτελεί σημαντική πηγή θέσεων απασχόλησης,

Δ. εκτιμώντας τη σημασία του πολιτισμού και των δημιουργών στη διαδικασία ευρωπαϊκής ολοκλήρωσης, καθώς και το γεγονός ότι η σημασία αυτή θα πρέπει να θεσμοθετηθεί στα κείμενα πλαίσια της Ευρωπαϊκής Ένωσης, ειδικά στην Ατζέντα 2000,

Ε. εκτιμώντας ότι η υποστήριξη πανευρωπαϊκών πρωτοβουλιών από την Ευρωπαϊκή Ένωση μπορεί να συμβάλει σημαντικά στην προώθηση ενός ευρωπαϊκού συστήματος χορηγίας που θα υπερβαίνει τα εθνικά σύνορα,

ΣΤ. εκτιμώντας ότι η τάση για ομοιομορφία των τρόπων σκέψης είναι κυρίως αποτέλεσμα της τυποποιημένης οπτικοακουστικής παραγωγής που υπόκειται στους κανόνες της μέγιστης αποδοτικότητας, πράγμα που αποτελεί κίνδυνο για τη διαφοροποίηση της δημιουργίας και για την ανεξαρτησία του καλλιτέχνη,

Ζ. εκτιμώντας ότι η κοινωνία δεν έχει μόνο καθήκον αλλά και κάθε συμφέρον να υποστηρίξει τους καλλιτέχνες, λαμβανομένου υπόψη του θεμελιώδους ρόλου που διαδραματίζουν για τη βελτίωση της ποιότητας της κοινωνικής ζωής και της συμβολής τους στην εδραίωση της δημοκρατίας,

Η. εκτιμώντας ότι, παρά την αυξημένη παραγωγή και διάδοση των καλλιτεχνικών και λογοτεχνικών έργων και την εμφάνιση πραγματικών πολιτιστικών βιομηχανιών, η μεγάλη πλειοψηφία των καλλιτεχνών εξακολουθεί ακόμη, στο τέλος αυτού του αιώνα, να ζει υπό συνθήκες επισφαλείς και ανάξιες του κοινωνικού ρόλου που διαδραματίζουν,

Θ. εκτιμώντας ότι το σφρίγος και η ζωτικότητα της καλλιτεχνικής δημιουργίας εξαρτάται κυρίως από την υλική και πνευματική ευημερία των καλλιτεχνών τόσο ως ατόμων όσο και ως κοινωνικής ομάδας,

Ι. εκτιμώντας ότι διαπιστώνεται η ολοένα και μεγαλύτερη εξάρτηση των καλλιτεχνών από την αγορά δεδομένου ότι οι κρατικές ενισχύσεις μειώνονται προοδευτικά στο πλαίσιο των πολιτικών λιτότητας που έχουν επιβάλει τα κράτη μέλη κατά τα τελευταία χρόνια,

ΙΑ. εκτιμώντας τη συνεχώς αυξανόμενη οικονομική σημασία των τομέων που συνδέονται με τον πολιτισμό όπως ο τουρισμός και ο ελεύθερος χρόνος,

ΙΒ. εκτιμώντας ότι τα σχολεία γενικότερα, και οι σχολές και ακαδημίες καλών τεχνών ειδικότερα, δεν είναι κατάλληλα εξοπλισμένες για να αντιμετωπίσουν τις προκλήσεις της κοινωνίας των πληροφοριών,

ΙΓ. εκτιμώντας ότι οι τέχνες θα πρέπει να καταστούν προσβάσιμες στο ευρύ κοινό, το οποίο θα πρέπει να ενθαρρυνθεί να διαδραματίσει έναν πιο ενεργό ρόλο,

ΙΔ. εκτιμώντας ότι οι μειονοτικοί πολιτισμοί μπορούν να ενισχύσουν την ταυτότητά τους μέσω της στήριξης που θα παρέχεται στους νέους καλλιτέχνες,

ΙΕ. εκτιμώντας ότι η υποστήριξη της καλλιτεχνικής δημιουργίας και της διάδοσης (με σεβασμό προς την ελευθερία του καλλιτέχνη) παραμένει ευθύνη του κράτους, το οποίο θα πρέπει να βρει τρόπους για να την εκφράσει προσαρμοσμένους στο πνεύμα των καιρών,

ΙΣΤ. εκτιμώντας ότι η πορεία του καλλιτέχνη εξελίσσεται κατά κανόνα με βήμα σημειωτόν και, συχνά, μόνο μετά από μακρόχρονο αγώνα κερδίζει την καταξίωση,

ΙΖ. εκτιμώντας ότι ένα σοβαρό πρόβλημα της καλλιτεχνικής δραστηριότητας έγκειται στην ασυνέχεια του εισοδήματος από την καλλιτεχνική δημιουργία,

ΙΗ. εκτιμώντας ότι, λόγω της φύσης των δραστηριοτήτων τους, οι καλλιτέχνες δεν είναι δυνατόν να καταταγούν σύμφωνα με το παραδοσιακό πλαίσιο κοινωνικής ασφάλισης που εφαρμόζεται για άλλους εργαζόμενους,

ΙΘ. εκτιμώντας ότι το σύνηθες φορολογικό σύστημα μπορεί να φέρει τους καλλιτέχνες σε πολύ δύσκολη θέση εξ αιτίας της μη σταθερής φύσης των εισοδημάτων τους,

Κ. έχοντας επίγνωση της σημασίας που έχει η προστασία των ηθικών και υλικών δικαιωμάτων όσον αφορά τα έργα, τις καλλιτεχνικές ερμηνείες και εκτελέσεις και τη χρήση τους, καθώς επίσης την ανάγκη να επεκταθεί και να ενισχυθεί η προστασία αυτή,

ΚΑ. εκτιμώντας ότι, προκειμένου να διευκολυνθεί η διευρωπαϊκή κυκλοφορία έργων και καλλιτεχνικών παραγωγών, ίσως αποδειχθεί αναγκαίο να εξετασθούν οι συνέπειες των διαφορών στις εθνικές κοινωνικές και φορολογικές νομοθεσίες,

ΚΒ. εκτιμώντας ότι είναι ανάγκη να αρθούν οι νομικοί και φορολογικοί φραγμοί που εμποδίζουν το έργο οργανισμών και ιδρυμάτων που θέλουν να δραστηριοποιηθούν σε ευρωπαϊκή κλίμακα,

ΚΓ. εκτιμώντας ότι θα πρέπει να δοθούν κίνητρα για τη διάδοση των νέων μορφών πολιτισμού,

ΚΔ. εκτιμώντας ότι καθοριστικοί παράγοντες για την ανάπτυξη του ευρωπαϊκού πνεύματος είναι η κινητικότητα, η ελεύθερη ανταλλαγή ιδεών, η ικανότητα του να μαθαίνει ο ένας από τον άλλον, η ανάγκη του να μοιράζονται οι εμπειρίες και το να εργάζεται, να δημιουργεί και να λειτουργεί κάποιος σε διαφορετικά οικονομικά και πολιτιστικά πλαίσια, και ότι καλό θα ήταν να πραγματοποιηθεί συγκριτική μελέτη σχετικά με τα εμπόδια που παρακωλύουν την κινητικότητα σε διάφορες χώρες και κοινωνικές ομάδες,

ΚΕ. εκφράζοντας τη λύπη του για το γεγονός ότι οι επαφές και οι ανταλλαγές μεταξύ ευρωπαίων καλλιτεχνών, π.χ. μεταξύ των καλλιτεχνών της Ευρωπαϊκής Ένωσης και των ομολόγων τους των χωρών της Κεντρικής και Ανατολικής Ευρώπης, δεν έχουν αναπτυχθεί αρκετά,

ΚΣΤ. εκτιμώντας ότι η κατάσταση των καλλιτεχνών των χωρών της Κεντρικής και Ανατολικής Ευρώπης, έχει επιδεινωθεί σε πολύ μεγάλο βαθμό και ότι οι καλλιτέχνες αυτοί βρέθηκαν αναπάντεχα χωρίς κρατικές ενισχύσεις και εκτεθειμένοι στο έλεος μιας ασταθούς και σκληρής αγοράς,

ΚΖ. εκτιμώντας ότι η γενίκευση της καλλιτεχνικής διδασκαλίας από την πιο τρυφερή ηλικία έχει θεμελιώδη σημασία για την αφύπνιση της ευαισθησίας καθώς και του ενδιαφέροντος για τις τέχνες, στις νέες κυρίως γενιές,

ΚΗ. εκτιμώντας ότι η θέση των νέων καλλιτεχνών είναι ιδιαίτερα λεπτή στο πλαίσιο της κοινωνίας της αγοράς κυρίως όσον αφορά τις δυνατότητές τους για διεθνή προβολή,

1. επιβεβαιώνει τη σημασία του κοινωνικού καθώς επίσης και του οικονομικού ρόλου των καλλιτεχνών, τόσο των δημιουργών όσο και των ερμηνευτών, από το έργο των οποίων εξαρτάται η πολιτιστική κληρονομιά του μέλλοντος καθώς και η ποιότητα της κοινωνίας και της ίδιας της δημοκρατίας[semigr ]

2. παροτρύνει τις τοπικές, περιφερειακές, εθνικές και ευρωπαϊκές αρχές να αναγνωρίσουν τον πολιτικό, οικονομικό και κοινωνικό ρόλο που διαδραματίζει ο πολιτισμός σε σχέση με την ανάπτυξη της ευρωπαϊκής κοινωνίας και να ενεργήσουν αναλόγως[semigr ]

Προς την Επιτροπή

3. επαναλαμβάνει το αίτημα που διατύπωσε επανειλημμένα σχετικά με την εκπόνηση μελέτης και συγκριτικών στατιστικών όσον αφορά τους καλλιτέχνες, προτείνοντας συνεργασία με το Συμβούλιο της Ευρώπης και την UNESCO, δεδομένου του έργου που οι οργανώσεις αυτές έχουν ήδη πραγματοποιήσει στο συγκεκριμένο τομέα[semigr ]

4. ζητεί να εξετασθούν οι δυνατότητες για προσέγγιση των νομοθεσιών κοινωνικής προστασίας των καλλιτεχνών, δεδομένων των ιδιομορφιών του επαγγελματικού αυτού κλάδου, λαμβάνοντας υπόψη την αποτελεσματικότερη νομοθεσία μεταξύ των ισχυουσών στα κράτη μέλη

5. ζητεί να εξεταστούν οι δυνατότητες προσέγγισης σε κοινοτικό επίπεδο των αρχών που διέπουν τη φορολογική μεταχείριση των έργων τέχνης και της καλλιτεχνικής εργασίας, κυρίως όσον αφορά τον ΦΠΑ[semigr ]

6. καλεί την Επιτροπή να λάβει υπόψη στην επόμενη πρότασή της για τις τεχνολογίες των πολυμέσων ότι αυτές είναι δυνατόν να αποτελέσουν απειλή για τα νόμιμα συμφέροντα των καλλιτεχνών, τόσο δημιουργών όσο και ερμηνευτών[semigr ]

7. υπογραμμίζει τη σημασία που έχει ο θεσμός του μαικήνα για την καλλιτεχνική δημιουργία και καλεί την Επιτροπή να ενθαρρύνει τις εταιρικές σχέσεις μεταξύ των ιδρυμάτων καθώς και μεταξύ των ιδιωτικών επιχειρήσεων που επιθυμούν να αναπτύξουν δράση σε ευρωπαϊκή κλίμακα[semigr ]

8. επιθυμεί να διατυπώσει η Επιτροπή πρόταση σχετικά με νέες δυνατές μορφές χρηματοδότησης των τεχνών σε ευρωπαϊκό επίπεδο, είτε μέσω λαχείου, ταμείου στήριξης της καλλιτεχνικής δραστηριότητας που θα αντλεί χρήματα από τους δασμούς που επιβάλλονται στο δημόσιο τομέα, είτε με άλλους τρόπους, που έχουν ήδη δοκιμασθεί σε εθνικό επίπεδο, ή που θα επινοηθούν[semigr ]

9. επιβεβαιώνει τη σημασία των ανταλλαγών μεταξύ των καλλιτεχνών της Ευρωπαϊκής Ένωσης και των ΧΚΑΕ, και καλεί την Επιτροπή, στο πλαίσιο του προγράμματος «Πολιτισμός 2000" και του προγράμματος PHARE:

- να προωθήσει πρόγραμμα ανταλλαγών νέων καλλιτεχνών,

- να υποστηρίξει τις ανταλλαγές αμοιβαίας παραμονής καλλιτεχνών,

- να δημιουργήσει ταμείο επιδότησης ταξιδίων για τη χρηματοδότηση της ατομικής μετακίνησης των καλλιτεχνών,

- να υποστηρίξει την ανταλλαγή καλλιτεχνών στο πλαίσιο των ευρωπαϊκών πολιτιστικών δικτύων[semigr ]

10. ζητεί από την Επιτροπή να συνεχίσει τις προσπάθειές της με στόχο την πλήρη αναγνώριση των πτυχίων και των κύκλων σπουδών στην Ένωση[semigr ]

11. ζητεί από την Επιτροπή να εξετάσει τις δυνατότητες δημιουργίας «ευρωπαϊκού χάρτη» του καλλιτέχνη, ο οποίος, συνοδευόμενος από ορισμένα οικονομικά και κοινωνικά πλεονεκτήματα, θα διευκολύνει τις μετακινήσεις τους, κατ' αναλογία με την υπό μελέτη πρόταση για έναν ευρωπαϊκό χάρτη για τους νέους[semigr ]

12. προτείνει να υποστηριχθεί η θέσπιση ευρωπαϊκού φόρουμ καλλιτεχνών που θα μπορεί να συνενώνει κατά τακτά χρονικά διαστήματα δημιουργούς και ερμηνευτές από όλους τους τομείς της καλλιτεχνικής δημιουργίας και από ολόκληρη την Ευρώπη για να συζητούν τα κοινά τους προβλήματα και το ρόλο τους στη μεταβαλλόμενη κοινωνία μας[semigr ]

13. καλεί την Επιτροπή:

- να ενισχύσει, στο πλαίσιο του Κοινωνικού Ταμείου, τις δράσεις για την επαγγελματική κατάρτιση των καλλιτεχνών,

- να θεσπίσει, στο πλαίσιο του προγράμματος LEONARDO, σύστημα εκπαιδευτικών υποτροφιών για νέους καλλιτέχνες,

- να εξασφαλίσει ότι, στο πλαίσιο του προγράμματος SOCRATES, θα υπάρχει ισόρροπη συμμετοχή φοιτητών που ακολουθούν καλλιτεχνικές σπουδές[semigr ]

14. υπενθυμίζει στην Επιτροπή την ανάγκη να υπάρχει ενημέρωση που θα απευθύνεται ειδικά στους καλλιτέχνες[semigr ]

Προς τα κράτη μέλη

15. καλεί τα κράτη μέλη, όσον αφορά την κοινωνική προστασία των καλλιτεχνών:

- να προχωρήσουν στην έγκριση ειδικών ρυθμίσεων χρηματοδότησης της κοινωνικής ασφάλισης προσφεύγοντας σε νέες μορφές οικονομικής συμμετοχής, με τη σύμπραξη των ίδιων των καλλιτεχνών, των δημοσίων φορέων και των κοινωνικών φορολογουμένων (εταιρειών, ενώσεων, δημοσίων υπηρεσιών) που εκμεταλλεύονται ή χρησιμοποιούν το έργο των καλλιτεχνών,

- να εξασφαλίσουν επαρκή κοινωνική προστασία καλύπτοντας τους καλλιτέχνες ασφαλιστικά για τις περιόδους εκείνες κατά τις οποίες δεν έχουν έσοδα,

- να καταργήσουν τον παράγοντα του χρόνου εργασίας ως προϋπόθεση για την πρόσβαση των καλλιτεχνών στις διάφορες κοινωνικές παροχές, και να καταστήσουν την ύπαρξη καλλιτεχνικού εισοδήματος επί του οποίου φορολογείται ο καλλιτέχνης ως τη μόνη προϋπόθεση για το δικαίωμά του στις κοινωνικές παροχές,

- να μειώσουν τα ελάχιστα ποσά εισοδήματος που απαιτούνται για την εξασφάλιση δικαιώματος στις κοινωνικές παροχές,

- να επιτρέπουν στον καλλιτέχνη να υπολογίζονται τα καλλιτεχνικά του έσοδα επί των οποίων κατέβαλε εισφορές, ανάλογα με το σύνολο των ετών σταδιοδρομίας του κατά τρόπο που να αντισταθμίζει τα έτη των ισχνών αγελάδων με εκείνα των παχέων, για τον υπολογισμό των συνταξιοδοτικών του δικαιωμάτων,

- να προβλέψουν για ορισμένες κατηγορίες καλλιτεχνών των οποίων το επάγγελμα ασκείται για μια σχετικά σύντομη περίοδο της ζωής, δικαίωμα συνταξιοδότησης που θα υπολογίζεται με βάση τη διάρκεια της σταδιοδρομίας τους και όχι την ηλικία, και, ενδεχομένως, να τους χορηγήσουν επίδομα επαγγελματικού επαναπροσανατολισμού[semigr ]

16. καλεί τα κράτη μέλη να προβούν σε εις βάθος συζήτηση σχετικά με τις δυνατότητες μέγιστης προσέγγισης των κοινωνικών και φορολογικών νομοθεσιών, με βάση τις προτάσεις της Επιτροπής[semigr ]

17. καλεί τα κράτη μέλη, όσον αφορά τη φορολόγηση:

- να προβούν σε κλιμάκωση των εισοδημάτων σε περισσότερα χρόνια λαμβάνοντας υπόψη την περιοδική άσκηση της καλλιτεχνικής δραστηριότητας[semigr ]

- να προβούν σε μεγαλύτερη έκπτωση για επαγγελματικά έξοδα,

- να εξαιρέσουν την πρώτη δημόσια παράσταση ή την πρώτη πώληση καλλιτεχνικού έργου από τον ΦΠΑ, ως μέσο για την τόνωση της αγοράς,

- να απαλλάξουν τα βραβεία, τις ενισχύσεις και τις υποτροφίες,

- να εξετάσουν με ποιο τρόπο ο ΦΠΑ επηρεάζει την πώληση καλλιτεχνικών έργων διαφόρων κατηγοριών και να προγραμματίσουν τις απαιτούμενες αλλαγές στο ισχύον σύστημα,

- να αυξήσουν τα φορολογικά ευεργετήματα για όσους υποστηρίζουν οικονομικά τις τέχνες (ιδρύματα, εταιρείες και ιδιώτες) παρέχοντας φοροαπαλλαγές για αναγνωρισμένα ιδρύματα, φορολογικές εκπτώσεις και αναγνώριση πληρωμής σε είδος[semigr ]

- να υποστηρίξουν την αγορά έργων τέχνης καλλιτεχνών εν ζωή (από ιδιώτες) κυρίως μέσω της εφαρμογής μειωμένων συντελεστών ΦΠΑ και της έκπτωσης μέρους της τιμής αγοράς από τα φορολογητέα εισοδήματα[semigr ]

18. καλεί τα κράτη μέλη να καθορίσουν ως κοινό στόχο το να διαθέσουν τουλάχιστον 1% του συνολικού ποσού των δημοσίων κονδυλίων για την τόνωση της καλλιτεχνικής δημιουργίας και έκφρασης καθώς και για τη διάδοσή της[semigr ]

19. ζητεί τη λήψη μέτρων για την ενθάρρυνση των διεθνών ανταλλαγών καλλιτεχνών με τη μορφή υποτροφιών ή δανείων που προορίζονται για ταξίδια προκειμένου να είναι εφικτές οι διαπολιτισμικές επαφές μεταξύ διαφόρων εθνοτικών κοινοτήτων στην Ευρώπη[semigr ]

20. καλεί τα κράτη μέλη να ενθαρρύνουν τις οργανώσεις ερασιτεχνών καλλιτεχνών, παραχωρώντας τους εγκαταστάσεις και δυνατότητες κατάρτισης[semigr ]

21. καλεί τα κράτη μέλη να εξασφαλίσουν ότι οι επαγγελματικές οργανώσεις καλλιτεχνών θα συμμετέχουν στο σχεδιασμό της πολιτιστικής πολιτικής και στην εκπόνηση των κοινωνικών και φορολογικών πολιτικών που τις αφορούν[semigr ]

22. καλεί τα κράτη μέλη να διαθέτουν υποχρεωτικά τουλάχιστον 1,5% του συνολικού ποσού των δημοσίων έργων σε παραγγελίες έργων τέχνης για το λαό ή άλλου είδους περιβαλλοντικές αναβαθμίσεις, π.χ. δενδροφύτευση[semigr ]

23. καλεί τα κράτη μέλη, όσον αφορά τον τομέα της εκπαίδευσης και της επαγγελματικής κατάρτισης :

- να ενσωματώσουν τη διδασκαλία του μαθήματος των τεχνικών στην επίσημη υποχρεωτική εκπαίδευση σε όλες τις βαθμίδες και για όλες τις ηλικίες,

- να διευκολύνουν τη συνεχιζόμενη εκπαίδευση των καλλιτεχνών, κυρίως στις τεχνολογίες των πολυμέσων και στις τεχνικές διαχείρισης και δημοσίων σχέσεων, τις λεγόμενες «δεξιότητες επιβίωσης», και να υποστηρίξουν τον επαγγελματικό επαναπροσανατολισμό ορισμένων κατηγοριών καλλιτεχνών,

- να ενθαρρύνουν τη συμμετοχή των καλλιτεχνών σε δραστηριότητες που αφορούν την αποκατάσταση και την εκ νέου χρησιμοποίηση της πολιτιστικής κληρονομιάς ώστε να ενισχυθούν ο δεσμός μεταξύ κληρονομιάς και δημιουργίας και η σημασία καλλιτεχνικών τομέων, όπως ο τομέας της χειροτεχνίας και του ντηζάιν

- να λάβουν υπόψη την ιδιόμορφη κατάσταση των ανάπηρων καλλιτεχνών,

- να ενισχύσουν την καλλιτεχνική διδασκαλία στο πλαίσιο του κύκλου σπουδών όλων των καθηγητών, με στόχο την εξασφάλιση καλύτερης ποιότητας στη διδασκαλία[semigr ]

24. αναγνωρίζει ότι η καλλιτεχνική διδασκαλία δεν θα πρέπει να διαχωρίζεται από την πρακτική της ζώσας τέχνης και να μεριμνήσουν ώστε η διδασκαλία αυτή να προσανατολίζεται κατά τρόπον ώστε τα πολιτιστικά ιδρύματα, όπως είναι τα θέατρα, τα εργαστήρια πλαστικών τεχνών, τα ινστιτούτα πολυμέσων κλπ., να διαδραματίζουν σημαντικό ρόλο στο είδος αυτό εκπαίδευσης και εκμάθησης[semigr ]

25. παροτρύνει τους τοπικούς και περιφερειακούς φορείς να θέσουν στη διάθεση των καλλιτεχνών χώρους εργασίας, κυρίως στις περιφέρειες όπου η καλλιτεχνική δραστηριότητα μπορεί να αποτελέσει σημαντικό παράγοντα ανάπτυξης[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην Επιτροπή των Περιφερειών, στο Συμβούλιο της Ευρώπης, στην UNESCO και στις αντιπροσωπευτικές οργανώσεις του πολιτιστικού και καλλιτεχνικού τομέα που δρουν σε ευρωπαϊκό επίπεδο.